A színpadon esett össze a Töpörtyű fesztivál fellépője

A színpadon esett össze a Töpörtyű fesztivál fellépője

Töpörtyű fesztiválon, fellépés közben lett rosszul az a 60 év körüli énekes, akihez az ÉletMentő app-on keresztül kérték a mentők segítségét hétvégén Baranya megyében, olvasható az Országos Mentőszolgálat Facebook-oldalán.

A produkciót néző tömegből egy állatorvos és egy szabadnapos komlói mentődolgozó szaladt segítségül a színpadra, akik megvizsgálták a férfit és légzés hiányában azonnal újraélesztésbe kezdtek.

Bajtársunk még defibrillátorért is elküldött valakit, amivel kétszer is sikerült sokkolni a rohamkocsi kiérkezéséig. A perceken belül helyszínre érkező mentők még sokáig küzdöttek a művész életéért, végül az időben megkezdett mellkasi nyomásoknak köszönhetően a férfit stabil állapotban szállíthatták kórházba a mentők

– írták a posztban.

Kiemelt kép: MTI/Czeglédi Zsolt